NaiveNeuron/SloPal huggingface dataset:
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 141 prítomných, 78 za, 61 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
J. Ivančo, poslanec: (2007-09-18):
A chcem sa vás aj spýtam, a teraz trošku emotívnejšie, kde vlastne vy ukladáte peniaze, ktoré dostávate ako podpredseda Národnej rady, keď spochybňujete banky. To ich ukladáte do šifoniera? Alebo do ponožky? Chcem ešte jednu otázočku vám položiť. Vyplýva z toho, že je úplne evidentné, že druhý pilier pokladáte za veľmi zle nastavený a jednoducho chcete naň siahnuť. Ale sa vás chcem spýtať, keďže sľubujete, alebo pripravujete nejakú dohodu s DSS-kami, z akých peňazí pôjdu tie zvýšené poplatky za vystúpenie z druhého piliera, ak nie z peňazí ľudí, ktorí sú tam? To nie sú štátne peniaze? To sú peniaze týchto ľudí. Takto to bolo medializované. A posledná moja otázka smeruje k tomuto. Pán podpredseda, ja nepochádzam z bohatej rodiny. Moji rodičia celý život ťažko pracovali a dali trom deťom vzdelanie. A moju mamu pokladám za najpravicovejšiu političku na Slovensku. A teraz moja otázka. Mám 36 rokov a som vzdelaním učiteľ. Chcem sa vás spýtať ako podpredsedu Národnej rady a podpredsedu najsilnejšej vládnej strany, aký dôchodok garantujete mojej generácii ľudí z prvého piliera, ak zrušíte druhý pilier. Povedzte to mojej generácii ľudí na Slovensku, aký dôchodok mňa čaká v porovnaní s budúcou priemernou mzdou. Ďakujem pekne. (Potlesk.)
Blanár, Juraj, poslanec NR SR (2012-09-19):
Ďakujem. Vážený pán poslanec, ja hodnotím vaše vystúpenie naozaj pomerne pozitívne aj z toho pohľadu, že ste tam v podstate potvrdili kontinuitu zahraničnej politiky. Aj keď ste to priamo nepovedali, ale v podstate ste to potvrdili. A to chcem vyzdvihnúť z tohto miesta, pretože v tomto dlhodobo Slovenská republika z hľadiska politickej reprezentácie zachováva jednotnú politiku, vynímajúc možno jeden alebo zopár hlasov a politických subjektov v tomto parlamente, ktoré mali zásadný problém v európskej politike, ktorú ste vy akcentovali, a súviselo to napríklad s trvalým eurovalom. Ja sa domnievam, že európska politika je tu dostatočne popísaná, dokonca sú aj konkrétnosti, napriek tomu, že ste hovorili, že nie sú. A týka sa to aj poľnohospodárskej politiky, rastovej agendy Slovenskej republiky alebo aktu o jednotnom trhu. To sú všetko konkrétne veci, ale, samozrejme, že by sa dalo hovoriť aj o mnohých iných veciach. Určite aj pán minister odpovie na niektoré konkrétne veci, ktoré sú ešte len vo vývoji a ktoré nevieme dnes ešte predvídať, ale to, čo ste spomínali v súvislosti so západným Balkánom, tu aj ja chcem podčiarknuť, Slovenská republika hrala, a myslím si, že by mala hrať z hľadiska negociácií, či už to bolo v prípade Chorvátska a teraz Srbska, ale aj ďalších krajín, ktoré majú ambíciu a sú menované aj v tomto dokumente o integráciu v Európskej únii. A tuto je jasne potvrdené, že línia bude pokračovať. Takže ja to len tak zhrniem a chcem povedať na záver, že pre mňa je dôležité to, že ste potvrdili tú kontinuitu v tých zásadných veciach, a myslím si, že v tom je Slovenská republika veľmi silná. Ďakujem.
Žiga, Peter, minister životného prostredia SR (2013-06-20):
Ďakujem pekne, pani predsedajúca. Pôvodne som ani nechcel vystúpiť, ale nestačil som sa čudovať, keď som počul vystúpenie v rozprave pána poslanca Nagya, ktorý bol mimochodom bývalým ministrom predo mnou. Takže som myslel, ako keby som počul človeka, ktorý chodil okolo ministerstva životného prostredia z nejakej stokilometrovej vzdialenosti a nikdy sa tam neobjavil a ako keby nepoznal, aký chod a ako fungujú jednotlivé procesy. Tak chcem vás upozorniť, pán poslanec Nagy, v prvom rade, že my sme vôbec nevstupovali do toho, akým spôsobom sa schvaľujú žiadosti a akým spôsobom sa rozhoduje v Environmentálnom fonde. My sme zdedili po vás sekeru 12 mil. eur v Environmentálnom fonde. Mali ste rozpočtované na rok 2012 prostriedky vo výške 20 mil. a vy ste priklepli 32 mil. eur, ktoré musela následne vláda rozpočtovým opatrením a schválením dodatočne na úkor environfondu tieto peniaze vyplatiť. Ja viem, že bola volebná kampaň a MOST – HÍD uplácal svojich starostov, uplácal svojich starostov tým, že im prideľoval prostriedky z Environmentálne fondu. O 12 mil. ste prekročili rozpočet Environmentálneho fondu, pán Nagy. Takže akékoľvek vaše rečičky o tom, že by sme sa mali správať transparentne, bude to všetko zverejnené tak, ako je všetko zverejnené v tejto chvíli, čo ste vy nerobili. Ešte ani rybárske lístky ste nezverejňovali. Takže to si vyprosím od vás, pán poslanec, pretože vaša práca na ministerstve bola dôsledkom toho, že ste dostali Environmentálny fond na krach, až ku krachu. A my robíme všetko tak, ako sa má. Idete mi vyčítať tuná, že sme nedali peniaze na environmentálne záťaže?! Aké ste vy dali peniaze na environmentálne záťaže? Žiadne! Žiadne ste nedali. Takže bol by som rád, keby ste posudzovali, vy nie ste nepopísaný papier, posudzujte našu prácu podľa svojej práce, vaše aktivity bolo len pro forma. Vaše aktivity boli len deklaratórne. Nič ste nepresadili. Nič. Ja viem, že sa budete vyhovárať na zlepenec, že ste nemali dostatočnú politickú silu, ale nič. Takže akékoľvek vaše vyjadrenia a kritika smerom k práci ministerstva alebo k práci environfondu sú len takým zbožným vaším prianím. Ale mali ste možnosť ukázať za tie dva roky, čo sa dá urobiť. A nič. Ďakujem. (Potlesk.)
Sulík, Richard, poslanec NR SR (2022-12-06):
... a potom budú hlasovania? Nebudú, hej. Okej. Okej.
Bugár, Béla, podpredseda NR SR (2018-12-04):
Ďalej v rozprave vystúpi pán poslanec Sopko.
Krúpa, Juraj, poslanec NR SR (2024-01-23):
Ďakujem, pani kolegyňa Mesterová, za váš príspevok. Ja, ste celkom spome... trefne spomenuli programové vyhlásenie vlády. A spomínate si na to heslo, že kľud, poriadok a bezpečnosť, hej? Tak máme tu namiesto kľudu ľudí na námestiach, ktorých počty stále stúpajú, pretože sú nespokojní s tým, čo táto vládna koalícia predvádza. Máme tu chaos, pretože tento zákon vytvára absolútne pochybnosti o tom, že akým spôsobom v podstate bude trestnoprávne, trestnoprávny poriadok na Slovensku fungovať. A, samozrejme, so sebou to prináša aj ohrozenie bezpečnosti, pretože práve tie sadzby, ktoré sú tam jasne dané, tak budú vlastne nabádať na zvyšovanie kriminality. Treba si uvedomiť jednu vec, na, pri tom vozidle, napríklad keď nejakému dôchodcovi ukradnú vozidlo, ktorého hodnota je, ja neviem, dajme tomu 15-tisíc eur, on môže mať to vozidlo poistené, ale pokiaľ ten, ktorý mu auto ukradne, to auto poškodí a tá škoda bude presahovať 15-tisíc eur, je to totálna škoda a poisťovňa mu z toho preplatí len nejakú zostatkovú sumu. To znamená, že ten dôchodca príde o vozidlo, príde o peniaze, o majetok a ten, ktorý túto škodu spôsobí, pôjde maximálne do domáceho väzenia alebo dostane podmienku. A toto je to, čo si táto vládna koalícia vybrala. A keď od nich čakáte, že prídu s nejakým argumentom, ale že budú s vami diskutovať, tak márne čakáme. Nielen to, že sú to kolesíkovia, ktorí sem prišli stláčať gombíky, ale oni nemajú ani argumenty a nevedia odargumentovať, prečo robia to, čo robia. Čistá úbohosť!
Kočiš, Eduard, poslanec NR SR (2022-05-19):
Veľmi pekne ďakujem za slovo, pán predsedajúci. Pán kolega Gyimesi, aj za seba, aj za poslancov hnutia REPUBLIKA zase budem opakovať, pomoc pre rodiny áno, ale pomoc systematická, cielená a najmä logicky stanovená nejakým spôsobom. Navýšenie daňového bonusu pre pracujúceho rodiča, toto považujem za systematickú pomoc, udržateľnú a pomoc s pridanou hodnotou. Zrušenie tohto vášho krúžkovného príspevku by som považoval za naozaj veľmi logický krok, ak by sa tým niekto chcel zaoberať, ale hľadať v tomto návrhu pri tejto, pri tomto bode nejakú logiku, prečo vôbec tam to vzniklo alebo nejakým spôsobom to bolo zakomponované, to naozaj neviem pochopiť. Čo sa týka prídavku na dieťa, či ho budeme zvyšovať pomenej, systematicky, cieľavedome, dlhodobo alebo ho navyšovať o 15, o 20, o 35 eur, to predsa nikto nemôže považovať za niečo zlé. Čiže nevkladajte nám, ktorí nesúhlasíme s komplexnosťou alebo nekomplexnosťou tohto návrhu zákona, do úst niečo, čo sme nepovedali alebo čo takto nemyslíme. Pán kolega Gyimesi, každá škola, či už je to materská škola, základná škola alebo aj stredná škola, funguje takzvane ako samostatné centrum voľného času, alebo ako centrum voľného času môže byť centrum voľného času súkromné, ako sú súkromné ZUŠ-ky alebo centrá voľného času, ktoré sú cirkevné, alebo máme aj komunitné centrá voľného času. V každom jednom väčšom mestečku je možnosť krúžkovnej činnosti naozaj neobmedzená. Ja žijem v Stropkove, kde je 10-tisíc ľudí, a moje dieťa, ktoré chodí asi na ďalšie tri krúžky okrem športovej prípravy, ktorú má každý deň, platí za tento krúžok smiešne 2 eurá na celý školský rok. Čiže v žiadnom prípade nebudem akceptovať to, ak niekto tvrdí, že žiadne dieťa, nech je z akejkoľvek vrstvy a farby pleti, sa nemôže dostať ku krúžkovnej činnosti. Kto chce, hľadá spôsoby, kto nechce, hľadá dôvod. Jednoducho krúžkov je viac než dosť, len treba rozmýšľať.
Hirman, Karel, minister hospodárstva SR (2022-09-27):
Ďakujem veľmi pekne, pán predsedajúci. Vážené pani poslankyne, vážení páni poslanci, ďakujem pekne za zaujímavú, podnetnú diskusiu. (Zaznievanie gongu.) Ďakujem za hlasy v prvom čítaní, 131 hlasov, 131 prítomných poslancov, čo svedčí o tom, že všetci spoločne si uvedomujeme veľmi vážnosť tohto, tohto zákona. Ďakujem za veľmi výbornú profesionálnu spoluprácu pri príprave tohto zákona so štátnym tajomníkom Karolom Galekom, s kolegami z ministerstva hospodárstva, s kolegami z ministerstva financií a s kolegami od pána vicepremiéra Holého. A ďakujem, samozrejme, aj za veľmi podnetnú a vecnú diskusiu v príslušných výboroch Národnej rady a dnes v pléne. (Zaznievanie gongu.) Ak chcete pomôcť upevniť rokovaciu pozíciu Slovenskej republiky, a teda aj moju, v nasledujúcich dňoch – streda, štvrtok, piatok – v Bruseli pri rokovaní o zásadných opatreniach na stabilizáciu energetiky v Európskej únii a na Slovensku, poprosím, zahlasujte za tento zákon. Ak chcete upevniť pozíciu štátu a vlády pri rokovaní s akcionármi a manažmentmi energetických firiem, v prvom rade Slovenských elektrární, zahlasujte, prosím, za tento zákon. To sú nepriame dôsledky. Ale čo je kľúčové a zásadné? Ak chcete dať nám všetkým spoločne zásadnú právnu istotu a rámec na aplikovanie záchranných mechanizmov, záchranných mechanizmov na ochranu zdravia a života občanov a na udržanie chodu štátu, nemocníc, škôl, firiem v krízovej situácii, ktorá môže nastať, poprosím, zahlasujte za tento zákon. Ďakujem za pozornosť. (Potlesk.)
Blanár, Juraj, podpredseda NR SR (2023-02-07):
Ďakujem. Poprosím vás, pán spravodajca, ktorý ste určený za gestorský výbor pre obranu a bezpečnosť, aby ste podali spravodajskú informáciu. Pán poslanec Mihalik, máte slovo.
Danko, Andrej, predseda NR SR (2017-02-10):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Lukáčovi.
Kočiš, Eduard, poslanec NR SR (2022-05-04):
Ďakujem pekne za slovo, pán predsedajúci. Ďakujem kolegom za faktické poznámky na moju krátku rozpravu. Pani kolegynka Cigániková, naozaj ja zdieľam ten názor, že súhlasím. Každý jeden zdravotnícky pracovník, či je to zdravotnícky pracovník toho najnižšieho stupňa, čiže bavíme sa o opatrovateľoch, ošetrovateľoch, sanitárov, či sa budeme baviť o zdravotnej sestre, alebo o lekárovi, je vždy jednou nohou v base, pretože ak niečo, ľudovo povedané, pobabre, tak nikto s ním nemá ani ten najmenší súcit, respektíve budú naňho vždy pozerať cez prsty. Čo sa týka opatrovacej služby, respektíve nejakej duchovnej útechy, ktorú naozaj duchovní poskytujú dá sa povedať nonstop, ak sa bavíme o pacientoch, ktorí sú naozaj na smrteľnom lôžku, respektíve sú v zariadení, ktoré je orientované výsostne na paliatívnu starostlivosť, čiže v tých hospicoch tí kňazi alebo tie rehoľné sestry oni sú tam veľmi často, niektorí sa dá povedať až nonstop, a naozaj si nemyslím, aby si niekedy niekto, akože môže sa stať, veď všetci sme iba ľudia, mohol niekto alebo chcel niekto nárokovať za svoju službu, ktorú už má naozaj raz štátom zaplatenú, na nejakú inú finančnú, na nejaké finančné iné ohodnotenie, ktoré by v rámci tohto zaradenia v tomto zákone možno aj z toho teoreticky vyplývalo. Ale naozaj nemyslím si, aby to už z nejakého ľudského alebo morálneho hľadiska bolo pre osobu, ktorá je duchovným nejakým predstaveným, respektíve je takto založená, aby, aby to vôbec bolo možné, respektíve aby sa k niečomu takému tento dotyčný človek znížil. Chápem vaše obavy, úplne ich rešpektujem, ale podľa môjho skromného názoru asi k tomu naozaj nedôjde.
Čepček, Martin, poslanec NR SR (2022-05-19):
Ďakujem pekne. To znamená, pán premiér, chystá sa teda nejaká legislatívna iniciatíva, ktorá by mala tento proces zrýchliť alebo zastabilizovať, aby sa k tomuto nestávalo.
Milanová, Natália, poslankyňa NR SR (2018-05-24):
Ja ďakujem veľmi pekne Martinovi Feckovi za vystúpenie a chcela by som uviesť na pravú mieru vec, ktorá bola spomenutá v kontexte s pánom Bugárom, ide o nedorozumenie, diskutovali sme s Martinom na tému Slovenského pozemkového fondu. Veľmi ma mrzí, že pán Bugár tu momentálne nie je, lebo aj si myslím, že by bolo hodno sa ospravedlniť z mojej strany za toto. Ďakujem veľmi pekne, len toľko som chcela.
Zemanová, Anna, poslankyňa NR SR (2023-06-13):
... a keď, keď bude o pol, od pol siedmej, tak hlasujeme. Dobre. Ďakujem pekne.
Jurinová, Erika, podpredsedníčka NR SR (2014-11-08):
Pán poslanec Mikloško, ako reakcia na faktické poznámky.
M. Hort, podpredseda NR SR: (2008-02-05):
Do rozpravy, pani navrhovateľka, sa hlásite? (Odpoveď z pléna.) Tak v súlade s § 28 pani navrhovateľka sa hlási do rozpravy. Nech sa páči.
Dostál, Ondrej, poslanec NR SR (2017-12-21):
Vážený pán minister, po predrečníkoch mám takmer chuť sa vás zastať, ale nebudem reagovať na predrečníkov, ale na to, čo ste, čo ste povedali. V prvom rade ďakujem, že ste vystúpili v rámci rozpravy a je možné na vás zareagovať a že ste si to nenechali na záverečné, záverečné slová. Len aj keď sa vyskytla potreba alebo vnímali ste ako potrebu rýchlejšie ako normálnym spôsobom schváliť túto zmenu, tak ešte stále bola aj iná možnosť, ešte stále, aj keď ste sa chceli vyhnúť medzirezortnému pripomienkovému konaniu, no tak to mohli predložiť koaliční poslanci, ako to robia v iných prípadoch, ako poslanecký návrh zákona. To určite by tiež bolo predmetom kritiky, ale tá kritika by bola menšia a menej silná ako v prípade, že to ide pozmeňujúcim návrhom v druhom čítaní. A teraz neviem, či som, či som tomu dobre rozumel, alebo ste fakticky potvrdili to, čo hovoril vo svojom vystúpení pán poslanec Mihál, že idete zrušiť túto výnimku, túto nesystémovú úľavu, ktorá je v našej legislatíve doteraz, aby sa vytvoril priestor pre inú výnimku, inú nesystémovú úľavu v podobe 13. a 14. platov. Lebo ak to tak je, tak to potom aj trochu teda spochybňuje zmysluplnosť tohto opatrenia ako takého. Je to tak, dobre som pochopil, že v podstate to, čo pán poslanec Mihál vo svojom vystúpení povedal ako kritiku, vy ste priznali, že, áno, je to tak?
Mikloško, Jozef, poslanec NR SR (2013-09-18):
Už z nás viacerí ďakovali, aj ja ďakujem môjmu kolegovi za to, čo povedal, lebo tak to je. My sme sedeli opakovane už na mandátovom a imunitnom výbore, kde sme viaceré veci povedali, nechcem to opakovať. Ale ja som sa včera zle cítil, aj hanbil, bolo to nedôstojné, show, cirkus, by som povedal, plagáty, gašparko, Cola, výzva na svetovú alebo jakú revolúciu, už iba internacionála chýbala. Prispieva to k tomu, že ľudia nás všetkých pokladajú za zloduchov a klamárov, a to je, samozrejme, absurdná „pravda“. Včera to bolo nepríjemné. Lipšic vážne argumentoval, skĺzol do zbytočných a opakovaných útokov na vládu, ale odpoveď premiéra, nereagoval na neho, ale zase otvoril vážne argumenty, ale nevedel ani počkať na faktické poznámky a zavelil Národnej rade, ktorá je nad vládou, na odchod, a potom sme v noci tuná trapošili všetci. Jeden viac, druhý menej. Ja by som pánu premiérovi povedal, že uznávam jeho volebné výsledky. Aj ako športovej obdivujem jeho tisíc klikov, aj schopnosť k argumentáciám, ktoré však nereagujú na konkrétne otázky. Nemožno s ním prakticky hovoriť, ani v Národnej rade to vlastne nie je možné. Keď mu dáme otázku, pätnásť minút odpovedá na jednu všeobecnú otázku, obyčajne svojho kolegu. Interpelácie tiež vláda v podstate ignoruje, urgentné body programu Národná rada nedovolí prerokovať. A v čase krízy, keď je Slovensko takto rozštiepené a ďalej to polarizujeme a štiepime, tak to je úplné ignorovanie opozície. Absolútna strata empatie a veľkorysosti je riziková, ktorá sa vám v budúcnosti nevyplatí. Ďakujem.
Šeliga, Juraj, podpredseda NR SR (2020-04-24):
Pán poslanec Petrák, nech sa páči.
Blaha, Ľuboš, podpredseda NR SR (2024-06-11):
Vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave. Nie je tomu tak. Prerušujem rokovanie o tomto bode programu. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 264/2002 Z. z. o mediálnych službách a o zmene a doplnení niektorých zákonov, zákon o mediálnych službách, v znení neskorších predpisov a o zmene a doplnení niektorých zákonov. Návrh vlády má tlač 323. Poprosím ministerku kultúry Slovenskej republiky Martinu Šimkovičovú, aby návrh vlády odôvodnila. Pani ministerka tu nie je prítomná, takže počkáme. Vyhlásim päťminútovú prestávku. (Prestávka.)
P. Hrušovský, predseda NR SR: (2005-02-08):
M. Abelovský, poslanec: S návrhom gestorského výboru schváliť ho.
Sólymos, László, minister životného prostredia SR (2018-05-10):
Ďakujem pekne. Vážený pán predsedajúci, dámy a páni, vláda Slovenskej republiky vyslovila súhlas s návrhom na ratifikáciu uvedenej dohody uznesením č. 126 dňa 28. marca 2018. Prezident Slovenskej republiky nemá pripomienky k predmetnému materiálu a súhlasí s jeho predložením na rokovanie Národnej rady. Ide o komplexnú dohodu o spoločnom leteckom priestore medzi jej zmluvnými stranami. Ustanovenia dohody majú prednosť pred príslušnými ustanoveniami existujúcich bilaterálnych dohôd o leteckých dopravných službách medzi členskými štátmi Európskej únie a Izraelským štátom. Hlavným cieľom dohody je vytvorenie spoločného leteckého priestoru založeného na otvorenom prístupe zmluvných strán na trhy s rovnakými podmienkami hospodárskej súťaže a dodržiavaním rovnakých pravidiel vrátane oblasti bezpečnosti, bezpečnostnej ochrany, riadenia leteckej prevádzky a uľahčenie rozširovania leteckých dopravných sieti. Vážení prítomní, odporúčam vysloviť súhlas s Euro-stredozemskou dohodou o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem.
Figeľ, Ján, podpredseda NR SR (2012-11-06):
Na vystúpenie pána poslanca Miškova jedna faktická poznámka. Končím možnosť prihlasovať sa s faktickými. Pán poslanec Chren.
Paška Pavol, predseda NR SR (2012-10-24):
Takže hlasujeme o ďalšom procedurálnom návrhu vrátiť návrh zákona na dopracovanie. (Hlasovanie.) 141 prítomných, 61 za, 80 proti. Ani tento návrh sme neschválili.
P. Farkas, poslanec: (2001-12-13):
J. Migaš, predseda NR SR: (Hlasovanie.) Prítomných je 128 poslancov, za 45, proti 60, zdržalo sa 21, nehlasovali 2. Tento návrh sme neschválili. Ďalej.
Remišová, Veronika, poslankyňa NR SR (2017-06-20):
Ďakujem veľmi pekne kolegom za faktické poznámky, teda až na pána Hrnka, ale na jeho štýl vyjadrovania si pomaly zvykám, keďže to je tá nová SNS. Ale ja sa špeciálne vrátim k poznámke pani Vaľovej a myslím si, že áno, že konkrétne ten jeden občan, ktorého ste spomenuli, ten pôsobí problémy na celom Slovensku. A určite by stále za to sa zamyslieť aj všetkým samosprávam, to je skrátka neuveriteľné. Určite by stálo za, za to sa zamyslieť, ako zlepšiť tú legislatívu. Nie je to ľahké, lebo zase na druhej strane chápem, že treba podporovať tie ochranárske typu, že nemôžeme vyrú..., že mali by mať tie tretie strany možnosť sa k tomu vyjadrovať. Ale áno, niektorí ľudia to vyslovene zneužívajú. Takže toto je určite téma, ktorá je hodná toho, aby sme sa tomu venovali.
V. Veteška, podpredseda NR SR: (2005-05-19):
G. Krajči, poslanec: Ďakujem pekne, pán predsedajúci. Pán minister, ďakujem za odpoveď. V podstate ju pripravoval zrejme ten istý pracovník, ktorý odpovedal aj na moju interpeláciu v tomto duchu. Chcem ale upozorniť na niektoré rozpory, ktoré,  myslím si, nie sú vyriešené. Po prvé, ústava v čl. 2 ods. 2 hovorí, že štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon. Vám zákon uložil v § 192 ods. 5 vydať všeobecne záväzný právny návrh ako riešiť prepustenie policajta na „e“. Vy ste to nevykonali, to znamená, postupujete v rozpore so zákonom, pretože ste prepustili policajtov na základe tohto ods. 1 písm. e). Chcem sa preto opýtať, a vlastne v tom marci roku 2004 bol tento odsek doplnený do novely zákona preto, aby sa predišlo akýmsi anonymným prepúšťaniam policajtov a aby to bolo adresné. Chcem dokumentovať na konkrétnom prípade. Pána Košťála, riaditeľa Národnej protidrogovej jednotky ste prepustili preto, že používal neoprávnene motorové vozidlá. Pána Maťašovského, veliteľa Útvaru osobitného určenia ste neprepustili, ba dokonca ostal vo funkcii, ktorú ďalej vykonáva a mal to isté porušenie služobnej disciplíny. To je ten rozdiel, ktorý sa mal vlastne týmto zákonom alebo touto novelou zákona vyriešiť. Je dobré, čo ste povedali na záver, to znamená, že keď chcete konať v súlade so zákonom, musíte buď zákon novelizovať alebo splniť nariadenie zákona. Chcem sa teda opýtať, či budete zákon novelizovať alebo splníte to nariadenie, ktoré je v ods. 5.
Pellegrini, Peter, predseda NR SR (2014-12-03):
Prezentujme sa hlasujme o návrhu uznesenia, ktoré predložila pani poslankyňa Žitňanská spolu s pánom poslancom Beblavým. (Hlasovanie.) Prítomných 136 poslancov, za hlasovalo 115, zdržalo sa 20, nehlasoval 1 poslanec. Konštatujem, že sme navrhované uznesenie schválili. Ďakujem veľmi pekne. Tým sme vyčerpali body. Oznamujem, že hlasovať o vládnom návrhu zákona o štátnom rozpočte budeme zajtra o 11.00 hodine. Panie poslankyne, páni poslanci, chcem vás zároveň požiadať o odsúhlasenie úpravy programu 44. schôdze, a to nasledovne: na základe požiadania predkladateľov pána poslanca Rašiho a pána poslanca Brixiho navrhujem, aby sme bod 21, to je návrh na vydanie zákona, ktorým sa mení a dopĺňa zákon Slovenskej národnej rady o meste Košice, tlač 1204, presunuli až na koniec tejto schôdze. Zároveň navrhujem, aby sme teraz pokračovali návrhmi pána ministra financií, to znamená bod 25, 26, 27 a 28, tlače 1266, 1289, 1270 a 1311. Následne po nich prerokovať dva návrhy poslankýň, pani poslankyne Tomanovej, Šedivcovej, Hufkovej a Vaľovej, to znamená bod 22 a 23, tlač 1248, tlač 1249, a následne po nich podávam návrh, aby sme prerokovali dva zákony vrátené prezidentom Slovenskej republiky na opätovné prerokovanie Národnou radou, sú to tlače 1313 a 1314, pôvodne v programe body 123 a 124. Je všeobecný súhlas s takýmto návrhom? (Súhlasná reakcia pléna.) Ďakujem vám veľmi pekne. Takže budeme pokračovať v rokovaní po minútovej prestávke návrhmi pána podpredsedu vlády a ministra financií Peťa Kažimíra. Ďakujem. (Prestávka.) (Po prestávke.)
Jančula, Tibor, poslanec NR SR (2019-09-18):
Ďakujem, pán predsedajúci. Výbor Národnej rady Slovenskej republiky pre hospodárske záležitosti ma určil za spravodajcu. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré na mňa ako spravodajcu vyplývajú zo Zbierky 73 zákona o..., paragrafu, pardon, 73 zákona rokovacom poriadku, odporúčam, aby Národná rada po všeobecnej rozprave uzniesla na..., sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Pollák, Peter, poslanec NR SR (2024-01-11):
Ďakujem pekne, pán predsedajúci. Dobré ráno, kolegovia, kolegyne, ďakujem aj vám, pán poslanec Dostál, za vašu rozpravu. Pozícia predsedu Štátnej komisie pre voľby a kontrolu financovania politických strán je nesmierne dôležitá. Okrem kontroly volieb zároveň šéfuje skupina ľudí, skupine ľudí, ktorá sa pozerá na financovanie volieb politických strán, ktoré musia dodržať transparentné financovanie. Vládna koalícia si v utorok zrejme zvolí za predsedu svojho nominanta, čo môže byť do budúcnosti problém. Problém hlavne spočíva v tom, že práve strany ako SMER či SNS sú v hodnotení transparentnosti financovania kampane pred voľbami vždy na spodných priečkach. To znamená, že ich financovanie malo mnoho problémov, ktoré neboli nikdy dostatočne vysvetlené. A práve teraz si budú títo poslanci z týchto strán vyberať nového predsedu úradu. Základom výberu kvalitného kandidáta musí byť podľa môjho názoru aj nestrannosť a nemal by to byť ani nominant strany, ale ani človek blízky konkrétnej strane. Mal by to byť človek, pri ktorom nie sú žiadne pochybnosti, že by mohol nejakým spôsobom ovplyvňovať rozhodnutia komisie. Práve preto chcem apelovať na novú koalíciu, aby naozaj zvážila, koho si na túto pozíciu vyberie. Ďakujem pekne.
Laurenčík, Milan, podpredseda NR SR (2021-02-24):
Ďakujem. Toto bol posledný príspevok v rámci rozpravy, preto vyhlasujem všeobecnú rozpravu za skončenú a pýtam sa, či chce pán navrhovateľ, pán minister zaujať stanovisko. Nechce. Chce sa vyjadriť k rozprave pán spravodajca? Nie. Pred tým, ako pristúpime k hlasovaniu, opäť vyhlásim technickú dvojminútovú prestávku, aby sme sa skonsolidovali a poprosím všetkých pánov poslancov a panie poslankyne, aby sa dostavili do sály, ak majú záujem hlasovať o tomto bode programu. (Krátka prestávka.) (Po prestávke.)
Viskupič, Marián, poslanec NR SR (2022-09-29):
Ďakujem pekne za slovo, pán predsedajúci. No ja som rád, že si minister financií uvedomil svoju chybu a prišiel naspäť do pléna a vystúpil. Som tiež rád, že dovolil svojim kolegom vrátiť sa do sály, len ešte by som bol rád, keby im aj dovolil otvoriť ústa, keby im dovolil aspoň stlačiť tlačítko faktická poznámka, keďže už teda ten zákaz v rozprave vystúpiť, to už sa zmeniť nedalo, takže je preto celé OĽANO, bohužiaľ, ticho. Počuli sme vyše dvojhodinové vystúpenie. Počuli sme zavádzanie, urážanie, polopravdy, úplné klamstvá. Fakt, pravda a hovoriť pravdu pre Igora Matoviča nič neznamená, rovnako ako preňho nič neznamená sloboda. Fakt je to vidieť na tom, že teda aj vlastným poslancom zakázal rozprávať, odísť im zo sály. Takto, kolegovia, nevyzerá demokracia. Takto vyzerá práve autokracia. A, kolegovci, dobre si rozmyslite, či práve toto chcete definovať ako budúcnosť Slovenska. Ja si myslím, že práve Igor Matovič a takéto jeho správanie je veľkou alebo veľkým nebezpečenstvom pre demokraciu. Ďakujem pekne.
Szőllős, Ján, poslanec NR SR (2022-12-20):
Teraz dajte, prosím, hlasovať o prvom pozmeňujúcom a doplňujúcom návrhu pána poslanca Kremského.
Paška, Pavol, predseda NR SR (2012-12-13):
Faktické poznámky piati, šiesti páni poslanci. Končím možnosť. Pán Poliačik. Nie je. Pani poslankyňa Žitňanská Jana.
M. Hort, podpredseda NR SR: (2007-10-29):
S faktickými poznámkami na vystúpenie pána poslanca Freša sa prihlásili pani poslankyňa Rosová, pán poslanec Kužma, pán poslanec Bobrík, pán podpredseda Národnej rady Číž. Končím možnosť prihlásiť sa s faktickou poznámkou na vystúpenie predrečníka. Slovo má pani poslankyňa Rosová. Nech sa páči.
Paška, Pavol, predseda NR SR (2012-06-20):
Ďakujem pekne kolegyne, kolegovia je 19.00 hodín, ja by som navrhol, aby sme ešte skončili faktické poznámky a potom preruším rokovanie. Je súhlas? Áno. (Ruch v sále.) Takže, nech sa páči, pán poslanec Viskupič.
Hrnčiar, Andrej, podpredseda NR SR (2018-10-23):
Takže prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Karola Galeka, Jany Kiššovej, Anny Zemanovej a Renáty Kaščákovej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov . Návrh zákona je uverejnený ako tlač 1170, návrh na jeho pridelenie na prerokovanie výborom je v rozhodnutí č. 1223. Dávam slovo poslancovi Karolovi Galekovi, aby návrh zákona uviedol.
Laurenčík, Milan, podpredseda NR SR (2022-03-30):
Pán poslanec Tomáš Šudík s faktickou poznámkou. Nech sa páči.
Procházka, Radoslav, poslanec NR SR (2011-05-19):
Ďakujem pekne, pán podpredseda. Len pripomínam cteným kolegyniam a kolegom, že máme zasadnutie hneď teraz po hlasovaní na štandardnom mieste. Ďakujem pekne.
A. Belousovová, podpredsedníčka NR SR: (2008-04-01):
Teraz dávam slovo spoločnému spravodajcovi predsedovi výboru pre verejnú správu a regionálny rozvoj pánovi poslancovi Tiborovi Cabajovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Zimenová, Zuzana, poslankyňa NR SR (2018-10-23):
Pán poslanec, ja osobne nesúhlasím s tým, čo povedala vo faktickej pani Remišová na váš prejav, že jediné, čo vás ospravedlňuje, je to, že vy tomu veríte, čo hovoríte. Ja si myslím, že na tejto pôde sa nikto nemá tak správať ako vy. Jednoducho vy tu hovoríte o tom, že opozícia vytvára tak zlú atmosféru totálnej konfrontácie, že sa s ňou nedá diskutovať. No, prepáčte, ale práve sa vám ju podarilo vytvoriť v tejto sále vám. Neviem, či ste tu boli, keď vystupovala pani poslankyňa Lucia Žitňanská, veď to bol jeden kultivovaný prejav poslankyne koaličnej strany, ktorá tu dala nejaké rámce naozaj veľmi serióznej, odbornej, vecnej, ale úprimnej diskusie. Vy ste tu neboli? Pretože ona upozorňovala, že kam sa môžeme dostať v tej diskusii. No vy ste stiahli do úplného suterénu túto diskusiu. Takže vy ste sa prekričali touto rozpravou, to je, to je jednoducho nehoráznosť, ako ste tu vy vystupovali k takejto vážnej téme, a vaše vyjadrenia v rámci vášho naozaj útočného, tupého, deštruktívneho prejavu sa nedajú vecne komentovať, len by som vás chcela poprosiť, aby ste sa správali slušne, aby ste nedehonestovali túto tému svojím vystúpením viac. Radšej buďte ticho. (Potlesk.)
Hrnčiar, Andrej, podpredseda NR SR (2016-09-22):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie je tomu tak. Spravodajkyňa? Nie je tomu tak. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Mariana Kotlebu, Rastislava Schlosára, Milana Uhríka, Martina Beluského a Natálie Grausovej na vydanie zákona, ktorým sa mení zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov . Návrh zákona je uverejnený ako tlač 215. Návrh na jeho pridelenie na prerokovanie výborom je v rozhodnutí č. 219. Dávam slovo poslancovi Rastislavovi Schlosárovi, aby návrh zákona uviedol.
Mihalik, Marcel, poslanec NR SR (2023-06-15):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2004-04-29):
Zároveň týmto vyhlasujem tajnú voľbu. Chcem pripomenúť, že svoju voľbu vyjadríme tak, že na každom hlasovacom lístku pri každom mene a priezvisku kandidáta označíme tú alternatívu, za ktorú hlasujeme. Hlasovací lístok je neplatný, ak pri niektorom mene nie je voľba označená. Pri voľbe členov Rozhlasovej rady je platný ten hlasovací lístok, na ktorom je označená alternatíva „za“ najviac u dvoch kandidátov. Pri voľbe predsedu Úradu na ochranu osobných údajov je platný ten hlasovací lístok, na ktorom je označená len jedna z alternatív. Prosím overovateľov, aby zaujali svoje miesto, ujali sa funkcie. Súčasne ich prosím, aby začali tajnú voľbu. (Akt tajného hlasovania.)
Paška, Pavol, predseda NR SR (2014-11-09):
Pán poslanec Viskupič, reakcia.
M. Kovačócy, poslanec: (2008-10-22):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 1. októbra 2008 č. 794 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Ďakujem. Pán predsedajúci, otvorte rozpravu.
Grendel, Gábor, podpredseda NR SR (2021-04-01):
(Povedané súbežne s rečníkom.) Poprosím o pokoj v sále...
M. Hort, podpredseda NR SR: (2008-02-14):
A teraz dávam slovo spoločnému spravodajcovi z výboru pre sociálne veci a bývanie pánovi poslancovi Róbertovi Madejovi, aby informoval Národnú radu Slovenskej republiky o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán spravodajca, nech sa páči, máte slovo.
Laurenčík, Milan, podpredseda NR SR (2021-12-10):
Ďakujem, pán poslanec. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nikto, preto vyhlasujem rozpravu za skončenú. Predpokladám, že pán navrhovateľ ani pán spravodajca k rozprave, ktorá nebola, ukončujem rokovanie o tomto bode programu. Kolegyne, kolegovia, nasleduje druhé čítanie o návrhu poslankyne Jany Žitňanskej a Jany Bittó Cigánikovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Návrh zákona má parlamentnú tlač 658, spoločná správa výborov má tlač 658a. Chcem uviesť, že navrhovateľkami uvedeného návrhu zákona boli aj poslankyne Zuzana Šebová a Mária Šofranko, ktoré však vzali späť svojej podpisy spod tohto návrhu zákona. Teraz dávam slovo pani poslankyni Jane Žitňanskej, aby návrh zákona odôvodnila. Nech sa páči, máte slovo. [Rokovanie o návrhu poslankýň Národnej rady Slovenskej republiky Jany Žitňanskej, Márie Šofranko a Jany Bittó Cigánikovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 658.]
Bugár, Béla, podpredseda NR SR (2016-09-14):
Na vystúpenie pani poslankyne dvaja poslanci s faktickými. Končím možnosť sa prihlásiť. A, pán poslanec Klus, nech sa páči.
Goga, Pavol, poslanec NR SR (2023-11-14):
Sľubujem. (Potlesk.)
Hrušovský, Pavol, podpredseda NR SR (2011-07-06):
S faktickou poznámkou na vystúpenie pána poslanca sa nehlási nik z prítomných poslancov. Teraz otváram možnosť prihlásiť sa do rozpravy k vládnemu návrhu zákona o poskytovaní dotácií na obstaranie náhradných nájomných bytov ústne. Do rozpravy sa hlási pani poslankyňa Rosová. Fero sa nehlási, preto končím možnosť ďalších prihlášok do rozpravy. Nech sa páči, pani kolegyňa, máte slovo.
Figeľ, Ján, podpredseda NR SR (2013-02-06):
Ďakujem pekne. Na vystúpenie nie je žiadna reakcia. Chcem sa teda, to bolo ústne? Takže končím týmto rozpravu, pardon. Chcem sa spýtať, či navrhovateľ sa chce vyjadriť. Nech sa páči.
Kollár, Boris, predseda NR SR (2021-11-23):
Ďakujem. S ďalším procedurálnym návrhom pán poslanec Kamenický, nech sa páči.
M. Sabolová, poslankyňa: (2007-02-07):
Vy ste svoj čas venovali nie zákonu o reklame, ale zákonu o slobodnom prístupe k informáciám. Ak chcete diskutovať o tomto zákone, budeme veľmi radi, ak na pôde parlamentu otvoríme túto diskusiu, ale otvorte ju riadnym vládnym návrhom zákona a môžeme o tom diskutovať. My sme v našich pripomienkach hovorili o faktických pripomienkach k zákonu. A sú to dve novely, ktorými rozčirujeme zákon o reklame. Zákon o verejnom obstarávaní, ktorý je vážnou normou pre mnoho právnických, fyzických osôb, a zákon o slobodnom prístupe, čiže aj ten druhý návrh je z vašej dielne, čiže aj to ste mali obhajovať, či váš predseda výboru mohol dopustiť, aby takáto novela sa dostala do zákona o reklame, ktorá má len ošetriť nejaké skutočnosti a chcem vám ešte pripomenúť, že práve pán poslanec Lipšic, bývalý minister bol ohodnotený za napĺňanie zákona o slobodnom prístupe ako jeden z najlepších ministrov, pretože nebol problém odkryť všetky veci a informovať verejnosť o tom, čo jeho ministerstvo robí. Tak chcela by som vás poprosiť, pán podpredseda, keby aj vaše vystúpenia vlastne mali takú nejakú faktickú rovinu zákona, ktorý prerokovávame.
Jurinová, Erika, podpredsedníčka NR SR (2014-04-01):
Pán poslanec Mikloško.
Jurinová, Erika, podpredsedníčka NR SR (2012-09-11):
Ďakujem pánovi poslancovi. Na jeho vystúpenie sú prihlásení zatiaľ traja páni poslanci s faktickými poznámkami. Uzatváram možnosť prihlásiť sa s faktickou poznámkou. Takže pán poslanec Huba, Mičovský a Brixi. Nech sa páči, pán poslanec Huba.
Bugár, Béla, podpredseda NR SR (2018-01-31):
Teraz otváram možnosť sa prihlásiť ústne do rozpravy. Končím možnosť sa prihlásiť ústne do rozpravy. Pán poslanec Petrák tiež? Áno. Takže šiesti, šiesti. Pani poslankyňa Remišová, to je čo, péčko? No vy ste sa totiž neprihlásila vtedy, keď sme... (Reakcia z pléna.) Nie, boli tam šiesti a potom ešte, teda piati a potom pán Petrák sa... (Reakcia z pléna.) Ešte raz, nepočujem, nekričíte. Nech sa páči, zapnite mikrofón pani poslankyni Remišovej. Ešte nemáte, včul môžte.
Zmajkovičová, Renáta, podpredsedníčka NR SR (2013-12-10):
Faktické poznámky, jedna. Uzatváram možnosť prihlásiť sa. Nech sa páči, pán poslanec Simon. Pán poslanec Hraško.
Hrnčiar, Andrej, podpredseda NR SR (2018-06-18):
S reakcoiu na faktické, pán poslanec Dostál.
Vörös, Péter, poslanec NR SR (2015-02-11):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2007-03-27):
Slovo má pán poslanec Fronc.
Bugár, Béla, podpredseda NR SR (2016-04-28):
Pán poslanec, nech sa páči, môžete sa pýtať.
Pellegrini, Peter, predseda NR SR (2015-03-12):
Prezentujme sa a hlasujme o návrhu pána spravodajcu o pridelení návrhu výborom a určení gestorského výboru, ako aj lehoty na prerokovanie tohto návrhu. (Hlasovanie.) Prítomných 132 poslancov, za hlasovalo 119, zdržalo sa 12, nehlasoval 1. Tento návrh sme schválili a konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz prosím povereného člena výboru pre obranu a bezpečnosť pána poslanca Petra Šucu, aby uviedol hlasovanie o bode 16 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle (tlač 1407). Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1407.)
Šefčík, Marek, poslanec NR SR (2021-12-09):
Ďakujem pekne za slovo. Marek alebo exminister zdravotníctva, ja tebe chcem takisto veľmi pekne poďakovať. Ty si tu ďakoval nejakým ľuďom, ešte reforma nie je schválená, ale veríme všetci, že sa priblížime k tomu zdarnému naštartovaniu tej reformy tým, že ju schválime tu v pléne Národnej rady, ale viem, že ty si popri covide, popri pandémii riešil aj práve to so svojím tímom na ministerstve zdravotníctva, a za to ti patrí vďaka, že si to pripravoval. Takisto pánovi ministrovi súčasnému patrí ďakujem za to, že, za to, že s tým prišiel, že to dotiahol do konca. A áno, možno to bude mať, určite to bude potrebovať nejaké ďalšie a ďalšie vylepšenia, ale potrebujeme to naštartovať. Keď sme sa, Marek, spolu stretli, ešte keď si bol minister, a začali sme sa baviť o tej reforme, tak ja som sa ťa pýtal, že čo je také kľúčové pre teba, čo by si chcel v tom zdravotníctve zmeniť ako prvé, a ty si povedal, že zefektívniť a skrátiť cestu pacienta. Ja som minulý rok mal takú trpkú skúsenosť, že moja mama, po niekoľkých mesiacoch chodenia po nemocniciach ju až v šiestej nemocnici konečne zoperovali a zachránili jej tým život. Tak hovorím, skrátiť cestu pacienta a zefektívniť cestu pacienta, toto, čo si ty povedal, to je, to je kľúčové a ja sa pod to podpisujem. Musíme to spraviť, pretože si to ľudia, ktorí platia zdravotné poistenie, zaslúžia, lebo si to ľudia na Slovensku zaslúžia, tak verím, že tá reforma prejde. Ďakujem.
Bugár, Béla, podpredseda NR SR (2019-06-26):
Prezentujme sa a hlasujme o tomto návrhu. (Hlasovanie.) Prítomných 143 poslancov, za 125, proti 2, zdržalo sa 16 poslancov. Návrh sme schválili. Teraz prosím pána poslanca Kolesára, aby uviedol hlasovanie v prvom čítaní o návrhu poslancov Bernaťáka, Farkašovského, Smolíkovej, Tittela a Kmeca na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska, tlač 1342. Nech sa páči. (Hlasovanie o návrhu poslancov Národnej rady Slovenskej republiky Tibora Bernaťáka, Karola Farkašovského, Evy Smolíkovej, Dušana Tittela a Stanislava Kmeca na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov , tlač 1342.)
Laurenčík, Milan, podpredseda NR SR (2020-11-04):
S reakciou na faktické poznámky pán poslanec Ladislav Kamenický.
Galko, Ľubomír, poslanec NR SR (2016-05-25):
Ďakujem pekne. Vážená pani predsedajúca, vážené pani poslankyne, vážení páni poslanci, predkladám vám návrh na vydanie zákona, ktorým sa dopĺňa zákon č. 580/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, ktorý predložila skupina poslancov Národnej rady Slovenskej republiky v zložení Ľubomír Galko, Jana Kiššová, Jozef Mihál, Eugen Jurzyca, Jozef Rajtár a Igor Matovič dňa 29. apríla 2016. Je to v podstate tretí z balíka, z nášho balíka návrhov zákonov, kedy sa snažíme nielen podnikateľom, ale aj občanom dať možnosť získať rôzne povolenia, rôzne rozhodnutia v skrátenej lehote za väčšie financie alebo teda za tú protihodnotu, že si viacej za to zaplatia na rozdiel od tých predchádzajúcich, kde sme rozprávali o zápise do tých predchádzajúcich, kde sme rozprávali o zápise do zoznamu podnikateľov vedených ÚVO alebo návrh na predbežné opatrenie, zápis do obchodného registra, zápis mien do obchodného registra a podobne, kde sme fixne stanovovali dobu 24 hodín a 7 dní, ktoré by len tesne, tesne neprešli, tak v tomto návrhu zákona chceme dať obciam možnosť, možnosť, aby si samostatne všeobecne záväzným nariadením určili skrátenú lehotu, a obmedzujeme ich len výškou miestneho poplatku zhora, a to dvojnásobkom bežného poplatku, v súčasnosti najmä v konaní týkajúceho sa napríklad zápisu samostatne hospodáriaceho roľníka do evidencie pri vydaní poverenia na ambulantný predaj, organizovaní jarmokov, pri udelení súhlasu vstupu na verejný pozemok alebo pri vydaní povolenia na užívanie verejného priestranstva zákon, ale ani všeobecne záväzné nariadenia vydané obcami neupravujú presnú určenú lehotu na vydanie príslušných povolení, súhlasu alebo rozhodnutia, resp. ich vydanie viažu napríklad na okamihy ohlásenia a podobne. Cieľom predloženého návrhu zákona je uložiť povinnosť obciam všeobecne záväzným nariadením ustanoviť sadzbu zvýšenej miestnej dane alebo zvýšeného miestneho poplatku pre tie prípady, ak je miestna daň alebo miestny poplatok viazaný na úkon obce, a tento úkon buď bol vydaný, teda ale tento úkon bol vydaný v lehote kratšej, než umožňuje zákon alebo všeobecne záväzné nariadenie, a žiadateľ o vykonanie tohto úkonu v tejto kratšej lehote písomne požiadal. Legislatívnym návrhom sa má teda docieliť, aby obec pri udeľovaní predmetných povolení a súhlasov zaviedla možnosť voľby zrýchlených konaní a sama si ustanovila presné lehoty na vybavenie vecí za konkrétny poplatok alebo daň. Zavedením voľby možnosti zrýchlených konaní by sa mal minimalizovať aj dosah možného korupčného pôsobenia počas daného procesu. Dámy a páni, dovolím si vás požiadať o podporu predmetného návrhu zákona. Ďakujem vám za pozornosť.
Šuca, Peter, poslanec NR SR (2022-10-18):
Ďakujem pekne za slovo. Vážený pán predseda, v rozprave vystúpili štyria páni poslanci. Teraz dajte, prosím, hlasovať o predmetnom návrhu uznesenia tak, ako ho v rozprave predniesol predkladateľ pán poslanec Robert Fico. Dajte, prosím, hlasovať.
Klus, Martin, poslanec NR SR (2017-09-07):
Ja sa chcem len poďakovať pánovi ministrovi. Ja mám niekoľko doplňujúcich otázok, ale nebudem vás trápiť, budem ich adresovať pánovi ministrovi priamo. Ďakujem pekne.
M. Číž, podpredseda NR SR: (2010-02-12):
Ešte slovo dávam pánovi predsedovi.
Laššáková, Jana, podpredsedníčka NR SR (2013-05-17):
Vyhlasujem rozpravu za skončenú. Pán minister, chcete zaujať stanovisko? Nie. Pani spravodajkyňa? Nie. Prerušujem rokovanie o tomto bode programu. A nasledujúcim bodom je druhé čítanie o vládnom návrhu zákona, ktorým sa mení a dopĺňa zákon 78/2012 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov . Vládny návrh zákona má tlač 385, spoločná správa výborov má tlač 385a. Poprosím pána ministra hospodárstva Slovenskej republiky Tomáša Malatinského, aby vládny návrh zákona odôvodnil. Viem, že pán minister je tu. Takže, pán minister, nech sa páči, odôvodnite vládny návrh zákona. (Hlasy v sále.) Je v budove. Idem ho pohľadať. Takže, pán minister, nech sa páči, máte slovo.
Zajac, Pavol, poslanec NR SR (2014-11-09):
Pani podpredsedníčka, rokujeme už 18 hodín. Myslím si, že všetci by sme už potrebovali psychohygienickú prestávku, preto v mene klubov strany MOST – HÍD, KDH, SDKÚ – DS dávam návrh na zvolanie poslaneckého grémia.
M. Číž, podpredseda NR SR: (2007-02-09):
(Hlasovanie.) Prítomných 120 poslancov, za návrh 117 poslancov, zdržali sa 2 poslanci, nehlasoval 1 poslanec. Konštatujem, že Národná rada schválila smernicu o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky. Ďakujem pekne, pán spravodajca. Pokračujeme hlasovaním v druhom čítaní o návrhu poslanca Národnej rady Slovenskej republiky Martina Pada na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov , tak ako to máme v tlači 147. Spoločným spravodajcom je člen výboru pre obranu a bezpečnosť pán poslanec Béla Bugár. Prosím, ho, aby uvádzal hlasovanie.